Marcus Antonius
Marcus Antonius (Romae natus die 14 Ianuarii 83 a.C.n.; Alexandriae mortuus die 1 Augusti 30 a.C.n.), filius Marci Antonii Cretici et nepos Marci Antonii Oratoris, magistratus et imperator Romanus fuit. Suffragator magnus C. Iulii Caesaris erat. Caesare occiso, cum Octaviano et Lepido societatem iniit quae Triumviratus Secundus ab rerum gestarum scriptoribus nominatur.  Clade Actiaca confecta, Antonius et uxor Cleopatra VII sibi mortem consciverunt.

Matrimonia et filii 
Antonius quinque uxores duxit, quorum nomina et proles sequuntur:
Fadia liberti filia, e qua (si Ciceroni credimus) filios et filias genuit
Antonia quam anno fere 47 a.C.n. ob adulterium reiecit
Antonia quae Pythodoro Tralliano nupsit
Fulvia quae anno 40 a.C.n. mortua est
Marcus Antonius Antyllus
Iullus Antonius
Octavia minor Octaviani soror
Antonia maior quae L. Ahenobarbo nupsit
Antonia minor quae Neroni Claudio Druso nupsit, Claudii mater, Caligulae avia, Neronis proavia
Cleopatra VII Aegypti regina
Alexander Helius
Cleopatra Selene II
Ptolemaeus Philadelphus

M. Antonii scripta 

Epistulas M. Antonii, hodie deperditas, octies citat Suetonius in opere De vita Caesarum. De Octaviani avo argentario et proavo restione scripsit; de avo maternali unguentario ac pistore; de agnomine "Thurino" Octaviano per contumeliam tributo; de fuga Octaviani a proelio iuxta Mutinam; de cena "duodecim deorum" ab Augusto data; de Scribonia dimissa; de festinatis Liviae nuptiis et uxore quadam consulari ab Octaviano stuprato; et de feminis in usu eius ab amicis selectis. Plinius maior auctor est Antonium opus De sua ebrietate conscripsisse.

Fontes de vita M. Antonii 
 Appianus, Bella Civilia libri 2-5
 Dio Cassius, Historia Romana libri 41-50
 Plutarchus, "Vita Marci Antonii"

Notae

Bibliographia 
 "Antonius (12)" in  vol. 1 pp. 214-216
 H. Bengtson, Marcus Antonius: Triumvir und Herrscher des Ostens. Monaci, 1977
 P. J. Bicknell, "Caesar, Antony, Cleopatra and Cyprus" in Latomus vol. 36 (1977) pp. 325-342
 Jean-Christophe Couvenhes, "Le basilikon symposion de Cléopâtre à Tarse et Antoine neos Dionysos à Athènes" in Catherine Grandjean, Anna Heller, Jocelyne Peigney, edd., A la table des rois: luxe et pouvoir dans l'oeuvre d'Athénée (Redonis: Presses Universitaires de Rennes, 2013. ISBN 978-2-7535-2888-8) pp. 229-250 
 Eleanor G. Huzar, "Mark Antony: Marriages vs. Careers" in Classical Journal vol. 81 (1985/1986) pp. 97-111
 K. Scott, "Octavian's Propaganda and Antony's De Sua Ebrietate" in Classical Philology vol. 24 (1929) pp. 133-141

 

 Cenae Antonio a Cleopatra datae (41 a.C.n.)
 Uniones Cleopatrae reginae
 Convivium Marci Antonii novissimum
 Quod futuit Glaphyran Antonius
 Pax Brundisina (40 a.C.n.)
 Pax Misenensis (39 a.C.n.)
 Pax Tarentina (37 a.C.n.)

Romani antiqui
Gens Antonia
Consules
Proconsules Galliae Cisalpinae
Participes Belli Civilis (44-30 a.C.n.)
Homines qui sibi mortem consciverunt
Nati 83 a.C.n.
Mortui 30 a.C.n.
Augustus
Cleopatra VII
!